stanford-oval/wikipedia huggingface dataset:
Matangi Tonga

Matangi Tonga on tongalainen kuukausittain ilmestyvä lehti, jota julkaisee Vava'u Press Ltd. Lehden julkaisu aloitettiin syksyllä 1986. Sen nykyinen päätoimittaja on Pesi Fonua. Lehden uutiset ovat englannin kielellä.
Aiheesta muualla

Matangi Tonga Online (Arkistoitu – Internet Archive) (englanniksi)
Max Braun

| Mitalit> Maa:   Yhdysvallat.Miesten köydenveto. Olympialaiset  | Mitalit> Maa:   Yhdysvallat.Miesten köydenveto. Olympialaiset  | Mitalit> Maa:   Yhdysvallat.Miesten köydenveto. Olympialaiset  | Maa:   Yhdysvallat> Miesten köydenveto. |
| --- | --- | --- | --- |
|  Hopeaa | St. Louis 1904 | joukkuekilpailu |  |
Max Braun tai Brown oli yhdysvaltalainen köydenvetäjä ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Southwest Turnverein 1 -joukkueeseen.
Margaret Noël MacLehose

Margaret Noël MacLehose (1920 tai 1921 – 16. helmikuuta 2020)  oli brittiläinen aatelinen, joka toimi opettajana Hongkongissa ja osallistui siellä hyväntekeväisyystyöhön. Hän oli Hongkongin pitkäaikaisen kuvernöörin Murray MacLehosen puoliso.
Margaret Noël MacLehose oli Community Chest -nimisen kansalaisjärjestön puheenjohtaja 1971–1976. Järjestö kerää rahaa hyväntekeväisyyteen.[lähde? ] 
Hän oli myös perustamassa järjestöä, jonka tuella vammaiset voivat kehittää fyysistä ja henkistä kestävyyttään ratsastamalla (vammaisratsastus).
Hänen mukaansa on nimetty voittoa tavoittelematon apteekki ja lomakylä.
Luettelo televisiosarjan Murha paratiisissa hahmoista

Tämä on luettelo televisiosarjan Murha paratiisissa hahmoista.
Päähahmot > Komisariot

Rikoskomisario Richard Poole (Ben Miller) oli niukka, huumorintajuton, tiukka ja kuumaa vihaava englantilaispoliisi. Hänet lähetetään tutkimaan brittiläisen poliisin murhaa Saint-Marien saarelle ja lopulta omaksi harmikseen hänet siirretään pysyvästi saaren poliisiaseman päälliköksi. Kolmannen kauden avausjaksossa Poole murhataan raa'asti. Myöhemmin hänet nähdään Camillen ajatuksissa ja takaumassa.
Rikoskomisario Humphrey Goodman (Kris Marshall) on puhelias, kömpelö mutta älykäs englantilaispoliisi. Hän saapuu sarjaan Poolen kuoltua. Goodmanin vaimo jätti hänet miehen lähdettyä Karibialle. Goodman on olemukseltaan epäsiisti, hajamielinen ja kömpelö. Lisäksi hän usein kirjoittaa muistiinpanonsa nenäliinaan tai muuhun vastaavaan, koska hänen mukaansa hän toimii paremmin muistiinpanot levällään kuin siististi vihkossa. Vaihdettuaan paikkoja rikoskomisario Jack Mooneyn kanssa ollakseen tytöystävänsä kanssa, hänen tarinansa ei pääty siihen, vaan jatkuu sarjan spin-offissa Paratiisin jälkeen.
Rikoskomisario Jack Mooney (Ardal O'Hanlon) on englantilaispoliisi. Hänellä on tytär Siobhan. Hänen vaimonsa Kaithleen on kuollut kauan sitten sairauteen. Hän tulee sarjaan tarjottuaan Humpreylle paikkojen vaihtoa, kun tämä halusi jäädä tyttöystävänsä kanssa Englantiin.
Rikoskomisario Neville Parker (Ralf Little) on englantilaispoliisi, joka on herkkä Saint-Marien ilmastolle ja muihin olosuhteisiin. Tuli sarjaan Jack Mooneyn palattua englantiin. Hän ei pitänyt paratiisista ja olisi voinut lähteä sieltä jutun ratkaistuaan, mutta palasi, koska pelkäsi katuvansa, kun vanhana istuisi keinutuolissa. Poliisipäällikkö Selwyn Patterson ei pidä hänestä, koska muun muassa Neville luuli häntä taksikuskiksi. Selwyn olikin juhlatuulella Nevillen lähdettyä, ja selvästi pettynyt tämän palattua. 13. kaudella Neville äitinsä ja ex-tyttöystävänsä sanojen seurauksena päättää lähteä matkustelemaan, koska ei usko löytävänsä rakautta enää Saint Marielta. Florencen päästyä todistajansuojelusta ja hänelle tultua tunteita Nevilleä kohtaan tämä torjuu hänet, koska Florence ei voi taata mitään mihin se johtaisi ja Neville pelkää liikaa. Neville on lähdössä lentokentälle, mutta Catherine, Naomi, Dwayne ja Darlene pysäyttävät Nevillen taksin ja suostuttelevat tämän menemään Florencen luokse muun muassa sillä, että saarelle tultuaan Neville pelkäsi, mutta päätti silti jäädä. Tämän seurauksena Neville menee Florencen luo ja lähtee tämän kanssa Saint Mariesta.
Päähahmot > Rikosylikonstaapelit

Rikosylikonstaapeli Camille Bordey (Sara Martins) on puoliksi ranskalainen iloluontoinen poliisi, joka usein ajautuukin Poolen kanssa erimielisyyksiin. Hänen äitinsä Catherine Bordey pitää saarella pubia, jossa poliisit usein juhlivat ratkaistuja tapauksia. Camille Bordey nähdään vielä kymmenennen kauden jaksoissa viisi ja kuusi, kun hänen äitinsä Catherinen kimppuun hyökätään ja poliisipäällikkö Selwyn Patterson soittaa ja kertoo asiasta Camillelle. Camille tulee nopeasti paikalle. Hän alkaa auttamaan jutussa, jossa rikosylikonstaapeli Florence Cassel on juuri lähtenyt Englantiin etsimään tietoja. 13. kaudella Neville soittaa Camillelle saadakseen tietoja hänen ja Poolen aiemmin pidättämästä nykyiseen tapaukseen liittyvästä henkilöstä, mutta hän on juuri sillä hetkellä synnytksessä eikä voi heti auttaa. Neville kuitenkin onnistuu ratkaisemaan tapauksen ilman Camillen tietoja. Jakson lopussa he puhuvat vielä videopuhelussa.
Ylikonstaapeli (myöhemmin rikosylikonstaapeli) Florence Cassel (Joséphine Jobert) on yksi sarjan poliiseista neljänneltä kaudelta lähtien. Häntä ei nähdä sarjan yhdeksännellä kaudella hänen lähdettyä muualle suremaan kuollutta poikaystäväänsä Patrice Campbellia. Hän palaa kymmenennellä kaudella. Yhdennellätoista kaudella hän pääsee peitetehtävään, jossa hän onnistuu. Tehtävän päätyttyä hän kuitenkin joutuu todistajansuojeluun, ja lähtemään saarelta ja vaihtamaan nimensä pysyäkseen turvassa. Hänen paikkansa rikosylikonstaapelina ottaa samalla kaudella ryhmään liittynyt nyt rikosylikonstaapeliksi ylentynyt Naomi Thomas. Hänen todistajansuojelunsa päättyy 13. kauden lopussa, jolloin hän palaa hetkellisesti Saint Marieen ja kertoo Nevillelle häntä kohtaan syntyneistä tunteistaan. Hän ei kuitenkaan voi taata mihin se johtaisi, mitä Neville pelkää. Hän torjuu Florencen, mutta hänen alaisensa suostuttelevat hänet menemään hänen luokseen. Näin Neville tekee ja ehtii ennen kuin Florence ehtii nousemaan laivaan, jolla he molemmat sitten poistuvat Saint Mariesta.
Rikosylikonstaapeli Madeleine Dumas (Aude Legastelois) ottaa sarjassa yhdeksänneksi kaudeksi Florencen paikan tämän lähdettyä suremaan kuollutta poikaystäväänsä. Hän tuli saarelle alun perin tutkimaan Florencen ampumista. Hän tutki, että olisiko silloinen komisario Jack Mooney voinut vaikuttaa tapahtuneeseen. Hän jää vielä yhdeksänneksi kaudeksi, jonka jälkeen palaa Pariisiin,
Ylikonstaapeli (myöhemmin rikosylikonstaapeli) Naomi Thomas (Shantol Jackson) tulee sarjaan yhdennellätoista kaudella JP:n tilalle. Kun Florence poistuu saarelta, hän saa konstaapeli Marlon Prycen avulla hänen paikkansa rikosylikonstaapelina.
Päähahmot > Konstaapelit, Ylikonstaapelit, yms.

Konstaapeli Dwayne Myers (Danny John-Jules) on hieman tyhmänoloinen poliisi. Hän on keski-ikäinen uralla etenemätön rento mies, joka ei ota työtä liian vakavasti. Myers pitää Poolea tämän vakavan käytöksen takia hulluna. Myers on naistenmiehen maineessa. Hänen paikallistietämyksensä on erittäin hyvä ja siitä onkin usein apua tapausten selvittämisessä. Seitsemännen ja kahdeksannen kauden välissä Dwayne lähtee isänsä Nelsonin kanssa Saint Marieltaa ja eläköityy, mutta isänsä sairastuttua vakavasti hän palaa yksin Saint Marieen yrittäen unohtaa hänet. Hän samalla palaa hetkellisesti tiimiin. Hän kuitenkin palaa isänsä luo, ja 13. kauden lopussa he palaavat Saint Marieen ja Dwayne palaa tiimiin.
Konstaapeli (myöhemmin ylikonstaapeli) Fidel Best (Gary Carr) on nuori, älykäs ja tunnolinen poliisi. Hän lähtee Saint Marielta kolmannen ja neljännen kauden välissä.
Ylikonstaapeli (myöhemmin rikosylikonstaapeli) Florence Cassel ks. Rikosylikonstaapelit.
Konstaapeli (myöhemmin ylikonstaapeli) Jean-Pierre "JP" Hooper (Tobi Bakare) on yksi sarjan poliiseista neljänneltä kaudelta lähtien. Kymmenennellä kaudella hän on ylentynyt ylikonstaapeliksi. Hän on hyvä poliisi ja sen ansiosta hänelle tarjotaan hyvää paikkaa muualta. Hän ottaa paikan vastaan ja poistuu sarjasta. Hän vierailee 13. kaudella, kun hän poliisipäällikön kanssa hankkii Marlonille paikan Jamaikan poliisissa, kun tämä lähtee sinne sisarensa kanssa.
Konstaapeli Ruby Patterson (Shyko Amos) on poliisipäällikkö Selwyn Pattersonin sisaren tytär. Hän on yksi sarjan poliiseista kausilla kahdeksan ja yhdeksän.
Konstaapeliharjoittelija (myöhemmin konstaapeli) Marlon Pryce (Tahj Miles) on entinen rikollinen, joka saa erään ohjelman ansiosta mahdollisuuden tulla poliisiksi. Se ei ensin ala hyvin ja hän meinaa joutua vankilaan, mutta suostuttelee poliisipäällikön antamaan hänelle vielä mahdollisuuden, jos hän tehdessään uudelleen jotain huonoa joutuisi vankilaan pidemmäksi aikaa ja ilman mahdollisuutta päästä aikaisemmin hyvällä käytöksellä. Hän ei joudu vankilaan ja hänestä tulee hyvä poliisi JP:n ansiosta. Kun hänen sisarensa Jocelyn saa hyvät arvosanat kokeesta ja stipendin jamaikalaiseen kouluun, hän päättää lähteä sisarensa kanssa sinne pitämään huolta hänestä, koska heidän äitinsä ei pääsee. Kuitenkaan sen poliissa ei ole vapaita paikkoja ja Marlonin olisi luovuttava työstään, joka muutti hänen elämänsä. Kuitenkin poliisipäällikon ja JP:n ansiosta hän saa pääsee Jamaikan poliisiin.
Ylikonstaapeli (myöhemmin rikosylikonstaapeli) Naomi Thomas ks. Rikosylikonstaapelit.
Darlene Curtis (Ginny Holder) työskentelee 11. kaudelta lähtien poliisissa ilman virkapukua. Hänen ensiesiintymisensä ei kuitenkaan tapahtunut silloin, vaan hänet nähdään seitsemännellä kaudella Dwaynen tyttöystävänä. 12. kaudella Darlene tuntee olevansa varaosa, joten hän hakee poliisikoulutukseen, jonka läpäisee kaikista koulutukseen hakeneista parhaiten, mihin myös Marlon pystyi, ja hänestä tulee konstaapeliharjoittelija. 13. kaudella hänestä on tullut konstaapeli.
Päähahmot > Muut

Poliisipäällikkö Selwyn Patterson (Don Warrington) on tiukka, ylimielinen ja alaisten pelkäämä, lähellä eläkeikää oleva mies. Hän on toinen hahmoista, jotka ovat olleet sarjassa alusta asti. 11. kauden lopussa selviää, että hän on ollut naimisissa. Hän tapaa entisen vaimonsa, joka tunnustaa, että hänellä on tytär, jonka isä Selwyn on. 13. kauden alussa Selwyniä ammutaan, jonka seurauksena hän putoaa veteen ja saa vakavia vammoja ollen vaarassa kuolla. Hän kuitenkin selviää.
Catherine Bordey (Élizabeth Bourgine) on ravintoloitsija. Hän on toinen hahmoista, jotka ovat olleet sarjassa alusta asti. Hän on ylikonstaapeli Camille Bordeyn äiti. Kuudennen kauden viimeisessä jaksossa hänestä tulee pormestari. Kymmenellä kaudella hänen kimppuunsa hyökätään ja hän on vähällä kuolla. Hän kuitenkin selviytyi ja lähti tyttärensä kanssa lomalle, joka oli korvaus siitä, ettei Camille ole tullut tapaamaan äitiään. Catherine ei kuitenkaan poistu sarjasta.
Manderan piirikunta

| Manderan piirikunta |
| --- | --- |

 Vaakuna
 Manderan piirikunnan sijainti Keniassa
 Koordinaatit: 3.937°N, 41.858°E 
Valtio:  Kenia
Hallinto:  
 – hallinnollinen keskus:  Mandera (57 692 as., 2009)
Pinta-ala  ():  25 991 km²
Väkiluku (2009)  ():  1 025 756
Lyhenteet:  
 – ISO 3166:  KE-24
 
mandera.go.ke
Manderan piirikunta on yksi Kenian aluehallinnon 47 piirikunnasta. Se sijaitsee maan koillisnurkassa, Etiopian ja Somalian rajalla.
Piirikunnan pinta-ala on 25 991,5 neliökilometriä ja väkiluku 1 025 756 (2009). Piirikunnan keskus on Manderan kaupunki (57 692 as. vuonna 2009). Se on rajakaupunki, pohjoispuolella sijaitsee Etiopia ja itäpuolella Somalia, ja kaupungista linnuntietä noin 800 kilometriä (maanteitse 1 100 km) lounaaseen sijaitsee Nairobi.
Manderan piirikunta jakautuu paikallishallinnossa kuuteen vaalipiiriin (constituences: Banissa, Mandera West, Mandera East, Lafey, Mandera North, ja Mandera South), jotka voidaan jakaa edelleen 30 äänestysalueeseen (electoral ward).
Aiheesta muualla

Kuvia tai muita tiedostoja aiheesta Manderan piirikunta Wikimedia Commonsissa
Mandera County. County well know for bordering Somalia and Ethiopia (Arkistoitu – Internet Archive) (englanniksi) (kenyacounty.co.ke)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Matane

| Matane |
| --- | --- |

 vaakuna
 Matane
 Koordinaatit: 48°51′00″N, 67°31′59″W 
Valtio:   Kanada
Provinssi:  Québec
Perustettu:  1937
Pinta-ala:  
 – Kokonaispinta-ala:  195 km²
Väkiluku (2006):  14 700
 – Väestötiheys:  75 as./km²
Aikavyöhyke:  UTC-5
 – Kesäaika:  UTC-4
 
 Ville de Matane 
 Lähteet:  = Pinta-ala ja väkiluku 
Infobox OKVirheellinen NIMI-arvo: 
Matane on vajaan 15 000 asukkaan kaupunki Québecin provinssissa Kanadassa. Se sijaitsee Gaspén niemimaalla Saint Lawrencen estuaarin etelärannalla, sata kilometriä Rimouskista koilliseen. Kaupunki on lähes täysin ranskankielinen, ja sen nimi on johdettu micmacinkielisestä sanasta, joka tarkoittaa ’majavalampea’. Korkeinta koulutusta Matanessa antaa CEGEP-tason opisto, ja sen tärkeimpiä työllistäjiä ovat paperiteollisuus sekä ravustus.
Ranskalainen tutkimusmatkailija Jacques Cartier kävi nykyisen Matanen paikalla vuonna 1542 ja kiinnitti huomiota seudun runsaisiin kala- ja riistakantoihin. Sata vuotta myöhemmin jesuiittasaarnaajat saivat ensikosketuksen seudulla eläneisiin mi’kmaqintiaaneihin. Vuonna 1672 alueesta tuli Uuden-Ranskan läänitys, ja vuonna 1688 eurooppalaiset uudisasukkaat perustivat sinne pysyviä kalastajaleirejä. Maanviljely aloitettiin 1700-luvun lopussa, mutta väestön määrä alkoi kasvaa toden teolla vasta metsäteollisuuden myötä. 1950-luvulla useat paperitehtaat lopettivat toimintansa kaupungissa ja työttömyydestä tuli vakava ongelma. Tilanne helpottui kuitenkin jo 1960-luvulla, jolloin ymmärrettiin Matanen merkitys liikenteen solmukohtana.
Aiheesta muualla

Kuvia tai muita tiedostoja aiheesta Matane Wikimedia Commonsissa
Matami Mimmi

Matami Mimmi.
Matami Mimmi, toisinaan myös Mainio Matami Mimmi (engl. Mad Madam Mim) on Aku Ankka -lehtien tarinoissa esiintyvä noitahahmo. Matami Mimmin ensiesiintyminen oli Disneyn-elokuvassa Miekka kivessä, jossa hänet kuvattiin Merlin-velhon pahana kilpailijana. Matami Mimmi kohtasi Arthurin ja yritti vakuuttaa hänelle olevansa Merlinin veroinen velho, mitä Arthur ei uskonut. Matami Mimmi sieppasi Arthurin ja yritti tappaa hänet, mutta Merlin ilmestyi paikalle ja esti Mimmiä tappamasta Arthuria. Matami Mimmi ja Merlin kävivät velhojen kaksintaistelun, jonka aikana Mimmi ja Merlin muuntautuivat erilaisiksi eläimiksi taistellessaan toisiaan vastaan. Mimmi pääsi voitolle muuntautumalla lohikäärmeeksi ja huijaamalla säännöissä, mutta Merlin muuntautui taudinaiheuttajaksi ja sairastutti Mimmin voittaen kaksintaistelun. Mimmi joutui vuoteen omaksi ja Merlin neuvoi häntä lepäämään ja ottamaan aurinkoa toipuakseen, mihin Mimmi vastasi että hän inhoaa auringonvaloa.
Toisin kuin virkasisarensa Milla Magia, Matami Mimmi kuvataan sarjakuvatarinoissa useimmiten hyväntahtoiseksi, joskin ilkikuriseksi hahmoksi. Ensimmäisissä tarinoissaan Mimmi saattoi jopa auttaa Milla Magiaa, mutta luonne muuttui hyvin nopeasti nykymuotoiseksi. Nykyisin hän esimerkiksi estää Karhukoplaa tekemästä rikoksia ja auttaa joskus jopa Roopea rikollisia vastaan.
Romaanissa Descendants: Isle of the Lost Matami Mimmi on muiden Disneyn-pahisten lailla vangittu Isle of the Lostille voimansa menettäneenä. Mimmillä on saarella useita tyttärentyttäriä, joista yhden nimeksi on kerrottu Maddy. Romaanissa Return to the Isle of the Lost: A Descendants Novel kerrotaan, että Matami Mimmi onnistui pakenemaan Isle of the Lostilta maanalaisen taikatunnelin kautta, joka johti Auradoniin. Matami Mimmi saatuaan taikavoimansa takaisin muuntautui lohikäärmeeksi ja hyökkäsi Camelotiin polttaen Sherwoodin metsän lähes kokonaan maan tasalle. Mal, Merlin, Kuningas Ben ja Jörö taistelivat Matami Mimmiä vastaan Auradonin kääpiökaivoksilla, kunnes Kuningas Ben onnistui Excaliburin avulla pitämään Mimmin aisoissa, jonka jälkeen Merlin palautti Mimmin takaisin saarelle. Romaanissa Escape from the Isle of the Lost: A Descendants Novel paljastetaan, että Matami Mimmi on yksi Dragon Hallin koulun opettajista.
Aiheesta muualla

https://descendants.fandom.com/wiki/Madam_Mim
Marta Topferova

Marta Topferova
Marta Topferova on tšekkiläissyntyinen maailmanmusiikin laulaja.
Topferova liittyi 8-vuotiaana kuoroon Prahassa ja oli jo varhaisella iällä kiinnostunut latinalaisamerikkalaisesta musiikista. Hän osallistui vuosina 1985, 1986 ja 1990 kuorofestivaaleille Saksassa ja Suomessa. Hän esitti musiikkinsa mm. latinaksi, saksaksi, espanjaksi, ranskaksi, venäjäksi, suomeksi ja tšekiksi. Esitettyjen säveltäjien joukkoon lukeutuivat  Johannes Brahms, Joseph Haydn, Francis Poulenc ja Giovanni Battista Pergolesi.
Topferova muutti Yhdysvaltoihin vuonna 1987. Opiskeltuaan Bard Collegessa 1992–1993 hän siirtyi Moron de la Fronteraan, Espanjaan, ja oppi soittamaan kitaraa, käsiperkussiota sekä suosikkisäestyssoitintaan cuatroa. Espanjassa ja synnyinmaassa Tšekissä vietettyjen vuosien jälkeen hän palasi Yhdysvaltoihin ja asettui vuonna 1996 New Yorkiin. Hänen ensimmäinen studioalbuminsa Homage to Homeland (2002) koostuu tšekkiläisistä, määriläisistä ja slovakialaisista kansanlauluista. Hän laulaa pääasiassa espanjan kielellä.
Diskografia

Homage to Homeland (2002)
Sueño Verde (2003)
La Marea (2005)
Flor Nocturna (12. syyskuuta 2006)
Trova (2009)
The Other Shore (2011)
Lisäksi hänen tuotantoaan on julkaistu Putumayon kokoelmalla Putumayo Presents: Women of the World, Acoustic sekä BBC-radion DJ Charlie Gillettin kokoamalla World 2006 -kokoelmalla.
Aiheesta muualla

Viralliset sivut (Arkistoitu – Internet Archive) (englanniksi)
Masatoshi Kushibiki

| Henkilötiedot |
| --- | --- | --- |
Koko nimi: Masatoshi Kushibiki
Syntymäaika: 29. tammikuuta 1993 (ikä 31)
Syntymäpaikka: Aomori, Japani
Kansalaisuus:  Japani
Pelipaikka: Maalivahti
Pituus: 186 cm
Seurat
| Vuodet | Seura | O (M) |
| 2011–2015 2016 2017 2018– | Shimizu S-Pulse Kashima Antlers Fagiano Okayama Montedio Yamagata | 59 (0) 0 (0) 6 (0) 24 (0) |
Maajoukkue
| 2016 | Japani U-23 | 1 (0) |
 Seurajoukkueuran tilastot kattavat vain kansalliset sarjat.
Masatoshi Kushibiki (jap. 櫛引 政敏, Kushibiki Masatoshi; s. 29. tammikuuta 1993 Aomori) on japanilainen jalkapalloilija.
Jalkapallomaajoukkue

Kushibiki kuului Japanin U-23 joukkueeseen kesäolympialaisissa 2016, joissa Japani putosi ensimmäisellä kierroksella.
Aiheesta muualla

Soccerway
Japanin joukkue – Jalkapallo kesäolympialaisissa 2016
1 Kushibiki |
2 Muroya |
3 Endō |
4 Fujiharu |
5 Ueda |
6 Shiotani |
7 Harakawa |
8 Ōshima |
9 Yajima |
10 Nakajima |
11 Suzuki |
12 Nakamura |
13 Kōroki |
14 Ideguchi |
15 Kamekawa |
16 Asano |
17 Iwanami |
18 Minamino |
Valmentaja Teguramori
Meshulam Nahari

Meshulam Nahari
Meshulam Nahari (hepr. ‏משולם נהרי‎‎, s. 7. toukokuuta 1951 Israel) on israelilainen poliitikko ja rabbi. Hän edustaa knessetissä Haredijuutalaista Shas-puoluetta, ja hänet valittiin knessetiin ensimmäisen kerran 1999. Hän oli opetusministerinä Ehud Barakin ja Ariel Sharonin hallituksissa, salkuton ministeri Ehud Olmertin hallituksessa. Sen jälkeen hän on ollut sosiaaliministeri, sisäministeri ja vuodesta 2017 Negevin ja Galilin kehitysministeriön apulaisministeri.
Matech Concepts

Matechin Ford GT1
Matech Concepts on sveitsiläinen kilpa-autoja valmistava sekä kilpatallia pyörittävä yritys, jonka perusti Martin Bartek vuonna 2006. Yritys tekee yhteistyötä Ford Racingin kanssa kehittääkseen Ford GT -urheiluautoa kilpailemiseen sopivaksi. Yritys myös valmistaa GT:stä muokattuja versioita FIA GT1- ja GT3-sarjoihin pajallaan Mayenissa, Saksassa.
Masaya (kaupunki)

| Masaya |
| --- | --- |

Valtio:  Nicaragua
Departementti:  Masaya
Korkeus:  234 m
Väkiluku (2017)  (Arvio):  127 903
Infobox OKVirheellinen NIMI-arvo: 
Masaya on kaupunki Nicaraguassa samannimisessä departementissa. Kaupungissa oli 127 903 asukasta vuoden 2017 arvioissa.
Ilmasto

Masayassa on Köppenin ilmastoluokituksen mukaan savanni-ilmasto. Vuoden keskilämpötila on noin 26 °C ja keskimääräinen sademäärä 1 480 millimetriä. Huhtikuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on joulukuu, jolloin keskilämpötila on noin 25 °C. Sateisin kuukausi on lokakuu, jolloin sataa keskimäärin noin 340 millimetriä. Maaliskuu puolestaan on kuivin kuukausi. Silloin keskimääräinen sadanta on 3 millimetriä.
Aiheesta muualla

Kuvia tai muita tiedostoja aiheesta Masaya (kaupunki) Wikimedia Commonsissa
Maud (laiva)

| Maud |
| --- | --- |
 Maud, 1918
Lippuvaltio:   Norja,  Kanada,  Norja
Omistaja:  Roald Amundsen, Hudson’s Bay Company (1925), Askerin kunta, Norja (1990)
Rakennustelakka:  telakka Norjan Askerissa
Vesillelasku:  kesäkuu 1916
Tekniset tiedot
Pituus:  36,5 m
Leveys:  12,3 m
Syväys:  4,85 m
Bruttovetoisuus:  292 brt
Koneisto:  semidiesel Bolinder
Koneteho:  240 hp (177 kW) kW
Maud on purjelaiva, joka rakennettiin tutkimusmatkailija Roald Amundsenille hänen toista arktisille seuduille suuntautunutta matkaansa varten. Se suunniteltiin erityisesti Koillisväylän läpi kulkemiseen Oslonvuonossa Askerissa olleella telakalla. Laiva on nimetty Norjan kuningattaren Maudin mukaan.
Maudin hylky Cambridge Bayn lähellä Pohjois-Kanadassa. Kuva vuodelta 1998.
Alus on ollut viime vuodet osittain uponneena hylkynä Cambridge Bayn kylässä Kanadassa. Hudson’s Bay Company osti aluksen vuonna 1925, ja se nimettiin Baymaudiksi. Se toimi kelluvana varastona, ja seudun ensimmäinen radioasema toimi sieltä käsin. Se upposi laiturissa ollessaan vuonna 1930. Askerin kunnanvaltuusto osti vuonna 1990 hylyn yhdellä dollarilla, mutta vientilupa Kanadasta ehti vanhentua. Lupa kuitenkin tuli, kun norjalainen yritys Tandberg lähti rahoittamaan aluksen palauttamista Norjaan, vaikka Cambridge Bayn asukkaat vastustivat. Laiva siirrettiin Norjaan kesällä 2012, ja se sijoitettiin museoon.
Aiheesta muualla

Wikimedia Commonsissa on kuvia tai muita tiedostoja aiheesta .
Maud Returns Home - Maudin kotiinpaluusivusto
Luettelo Eppu Normaalin kappaleista

Tämä on luettelo Eppu Normaalin tekemistä kappaleista aakkosjärjestyksessä. Listassa on kaikkiaan 177 kappaletta.
A

Afrikka, sarvikuonojen maa – Imperiumin vastaisku
Ajan kaupunkiin – Historian suurmiehiä
Akun tehdas – Akun tehdas
Alaston mies, alaston nainen  – Cocktail Bar
Argentiina – Tie vie
Arkussa vainaan – Studio Etana
Asustelaulu – Paskahatun paluu
B

Baarikärpänen – Imperiumin vastaisku
Balladi kaiken turhuudesta – Aku ja köyhät pojat
Bob Dylan – Akun tehdas
C

Cocktail Bar  – Cocktail Bar
Cry Baby - Syvään päähän
D

Delirium Tremens – Cocktail Bar
Diggaan itseäni – Aknepop
E

Eihän tämän nyt näin pitänyt olla – Valkoinen kupla
Ei sankariainesta – Sadan vuoden päästäkin
Ei säästä perheen koiraakaan – Rupisia riimejä, karmeita tarinoita
Elossa taas – Studio Etana
Elviksen kuolema – Hatullinen paskaa
Elämän tarkoitus – Kahdeksas ihme
En saa mielestä sinua – Valkoinen kupla
Esko veti ison Geen – Paskahatun paluu
H

Haavoittunut polvi – Cocktail Bar
Haistakoon veen - Syvään päähän
Hei Joe – Historian suurmiehiä
Herran tähde – Cocktail Bar
Hihnalla – Paskahatun paluu
Hiljaa huomiseen – Sadan vuoden päästäkin
Hipit rautaa – Studio Etana
Hunninkolla – Hatullinen paskaa
Huummetta - Da Da (Kuulat sekaisin)
Hyi meitä – Rupisia riimejä, karmeita tarinoita
J

Jackpot – Tie vie
James Dean (taas) – Aknepop
Jee jee – Maximum Jee & Jee
John Fogerty  – Maximum Jee & Jee
Joka päivä ja joka ikinen yö – Valkoinen kupla
Jokainen hetki historian – Syvään päähän
Jumalan poika – Tie vie
Jäähyväiset rock 'n' rollille – Akun tehdas